વિશાખાપટ્ટનમઃ ન્યૂઝીલેન્ડ સામે રાંચીમાં ૧૯ રને પરાજય બાદ ભારત અને ન્યૂઝીલેન્ડ વચ્ચે રમાઈ રહેલી પાંચ મેચની વન ડે શ્રેણી ૨-૨થી બરોબરી પર છે. એવામાં આવતી કાલે વિશાખાપટ્ટનમમાં રમાનારી પાંચમી અને અંતિમ વન ડે ફાઇનલ જેવી બની ગઈ છે. આવતી કાલની મેચ જીતી લઈને શ્રેણી પોતાના નામે કરી લેવા બંને ટીમ ઉત્સુક છે. ન્યૂઝીલેન્ડ આજ સુધી ભારતીય ધરતી પર એક પણ વન ડે શ્રેણી જીતી શકી નથી. આ સ્થિતિમાં ભારત માટે આ ગૌરવશાળી રેકોર્ડને બચાવવો બહુ જ મહત્ત્વનો છે, પરંતુ દક્ષિણ ભારતના બંદર શહેર વિશાખાપટ્ટનમથી આવનારા સમાચાર ટીમ ઇન્ડિયા અને તેના ચાહકોને થોડા નિરાશ કરનારા છે.